**VILJANDIMAA 2021 – 2022 KORVPALLI LAHTISTE**

**MEISTRIVÕISTLUSTE JUHEND**

**EESMÄRK**: Populariseerida korvpalli ja selgitada välja Viljandimaa meister korvpallis

**VÕISTLUSSÜSTEEM:**

 1. ringis ehk põhiturniiri jooksul mängivad kõik meeskonnad üksteisega 1 mängu.

2. ringis ehk play-offides jätkavad põhiturniiri 8 paremat. Igas playoff ringis, seal hulgas ka finaalides, selgitatakse edasipääsejad/võitjad välja 1 mängu tulemusena.

\* Play-offi veerandfinaalide paarid moodustatakse järgmiselt:

I vs VIII; II vs VII; III vs VI; IV vs V;

\* Poolfinaalide paarid moodustatakse järgmiselt:

I – VIII võitja vs IV – V võitja; II – VII võitja

vs III – VI võitja.

\*Finaalis kohtuvad mõlema poolfinaalide võitjad ning selgitavad välja Viljandimaa I ja II koha omanikud. Poolfinaalide kaotajad selgitavad omavahelises mängus välja III ja IV koha.

Kohad alates 5.-st selgitatakse välja omavahelistes mängudes samuti ühe mängu alusel ( kui osalejatel on selleks soovi ja tahtmist).

**VÕISTLUSVORM**: Võistkonnad peavad omama ühtset võistlusvormi (vähemalt särk). Särgi esi-ja tagaküljel peavad olema selgelt loetavad numbrid alates 0 kuni 99-ni. Mängijate numbrid ei tohi korduda. Kui võistkondadel on sama värvi võistlussärgid, vahetatakse värv kokkuleppel. Selle puudumisel peab ajakavas eespool asetsev meeskond kandma heledat vormi (kodumeeskond) ja teisena nimetatud meeskond tumedat vormi (külalismeeskond). All kantavad aluspüksid sh. Pikad ei pea olema sama värvi.

**MEESKONDADE REGISTREERIMINE:**

 Meeskonna registreerimine kuni 14.02.2022. Võistlustele võib registreerida kokku 16 mängijat ning meeskonna nimekirja võib täiendada kuni 14.02.2022. Võistlustest osavõtt toimub Eesti Korvpalliliidu reeglite kohaselt 1. Nov. 2021. aastal.

**VÕISTLUSTE AEG**: Mängud toimuvad vahemikus 14.02.2022 – 30.04.2022 Viljandi linnas. Täpne ajakava selgub pärast kõikide meeskondade registreerimist. Mängud toimuvad alati laupäeviti (v.a. finaal four) ning sellele päevale planeeritakse 1 mäng kõikidele meeskondadele. Mängupäevi on ühes kuus 1 kuni 2.

**VÕISTLUSTULEMUSED**: Võidu eest saab võistkond 2 punkti, kaotuse eest 1 punkti,

loobumise korral saab võistkond tabelisse 0 punkti. Paremusjärjestus selgitatakse FIBA korvpallireeglite järgi.

**AUTASUSTAMINE**: Kolme parimat võistkonda autasustatakse karikatega ja võistkonna liikmeid medalite ning auhindadega.

**MUUD TINGIMUSED:**

Mängija osalemiseks hilisemates play-off ringides ei ole seatud eeldust osaleda teatud arvus põhihooaja mängudes. Kõik mängijad, kes on registreeritud vastava meeskonna nimekirja juhendis toodud kuupäevaks, võivad esindada seda meeskonda kogu turniiri vältel.

Mängija eemaldamise korral määrab karistuse korraldav komisjon arvestades vastavat mängu teenindanud kohtunike kommentaare. Võimalikud karistused: rahaline trahv 50.-eur,1-2 mänguline keeld või turniirilt eemaldamine.

Kuna kogu turniiri ajakava koostatakse esimesest mängust kuni finaalideni välja ning

põhiturniiri mängupäevadel on mäng kõikidel meeskondadel, siis sellest tulenevalt ei saa mängude aegu muuta.

Meeskonnal peab mängu alustamiseks olema kohal vähemalt 5 mängijat. Hilinemise korral oodatakse 15 minutit. Aja täitumisel kantakse protokolli tehniline kaotus seisuga 0:20. Kahe tehnilise-/ loobumiskaotuse korral eemaldatakse meeskond turniirilt ja kõikide tema mängude seisud tühistataks

Korraldusmeeskond:

Ants Vaks Peakohtunik

Kristjan Kass Statistika 51929 550